text: Til kamp mod lastbil-tyve
  17 maj 2010 kl. 13.20
  Politi og vognsmandsbranchen ruster sig til kamp mod lastbil-tyve. På et fyraftensmøde i Padborg mandag eftermiddag skal branchen drøfte, hvad der kan gøres for at dæmme op for det stigende antal tyveri både af og fra lastbiler.
  Netop i Padborg, hvor den største koncentration af lastbiler er samlet, mærker eksportkvognmændene meget til problemet med tyvebander. 
  - Det nytter ikke engang, at bilerne holder på en indhegnet plads, siger direktør Bjarne Kornbæk, KTL A/S. 
  Han har en regning på 20.000 kr. for at få repareret hegnet ftra en aften, hvor tyvene kørte et hegn ned og stjal en lastbil. Desuden har firmaet to nætter i træk fået stjålet diesel - i alt 2200 liter brændstof.
  
  Risikovurdering
  I fyraftensmødet deltager  Syd- og Sønderjyllands Politi, som har lovet at lave en risikovurdering af Padborg området. Det er Rigspolitiet Forebyggelsessektion, der står for den. 
  Desuden kommer Forsikrig & Pension, vagtselskabet G4S og arrangørerne: International Transport Danmark (ITD), Padborg Udviklingscenter og Erhvervenes Hus Aabenraa.
  
  Stigning på 20 pct. 
  Sidste år blev der anmeldt 110 tyverier af lastbiler i Danmark. I årets første måneder er der allerede anmeldt 45 tyverier. Det er en stigning på ca. 20 pct.
  